

3


ŠIAULIŲ MIESTO SAVIVALDYBĖS ADMINISTRACIJOS
KULTŪROS SKYRIUS

SPRENDIMO 
„DĖL ŠIAULIŲ MIESTO SAVIVALDYBĖS TARYBOS 2017 M. SPALIO 5 D. SPRENDIMO NR. T-343  „DĖL BIUDŽETINĖS ĮSTAIGOS ŠIAULIŲ TURIZMO INFORMACIJOS CENTRO TEIKIAMŲ ATLYGINTINIŲ PASLAUGŲ SĄRAŠO PATVIRTINIMO“ PAKEITIMO“ PROJEKTO 

Šiauliai


Sprendimo projekto tikslas – pakeisti Šiaulių turizmo informacijos centro teikiamų atlygintinų paslaugų sąrašą.  

Dabar galiojantis paslaugų sąrašas buvo patvirtintas Šiaulių miesto savivaldybės tarybos 2017 m. spalio 5 d. sprendimu Nr. T-343 „Dėl biudžetinės įstaigos Šiaulių turizmo informacijos centro teikiamų atlygintinų paslaugų sąrašo patvirtinimo“. Vėliau sąrašas buvo keistas Šiaulių miesto savivaldybės tarybos 2018 m. gruodžio 7 d. sprendimu Nr. T-436, 2019 m. rugsėjo 5 d sprendimu Nr. T-357, 2021 m. gruodžio 23 d. sprendimu Nr. T-508, 2022 m. gruodžio 22 d. sprendimu Nr. T-438 ir 2023 m. kovo 2 d. sprendimu Nr. T-54.
Sprendimo projektas parengtas atsižvelgiant į Šiaulių miesto savivaldybės administracijos įgyvendinto projekto „Gyventojų kortelės integravimas į teikiamų paslaugų valdymą Jelgavos ir Šiaulių savivaldybėse“ (e-Card, LLI-152) rezultatus – sukurta internetine (virtualia) aplikacija (mobilioji programėlė) „Šiauliai“, kuri yra parsisiunčiama ir įdiegiama į mobiliuosius išmaniuosius įrenginius. Programėlė yra nemokama, o Šiaulių mieste registruoti gyventojai gali joje ne tik rasti aktualios informacijos apie turizmą, susipažinti su miesto naujienomis, pranešti apie mieste pastebėtą problemą, rasti nuorodą į „ŠiauliaiBUS“ programėlę, bet ir identifikavę save per „e. valdžios vartus“ pasinaudoti specialiai jiems siūlomomis nuolaidomis. Atsižvelgus į Šiaulių  miesto gyventojų poreikius ir pasiūlymus, Šiaulių miesto savivaldybės administracija inicijavo ir fizinės plastikinės šiauliečio kortelės diegimą. Fizinę plastikinę kortelę galima užsisakyti internetu https://mano.siauliai.lt arba Šiaulių miesto savivaldybės administracijos priimamajame. Kortelė yra nemokama, o ją atsiimti reikia atvykus į Šiaulių miesto savivaldybės administracijos priimamąjį. 
Šiuo sprendimo projektu keičiama paslaugų sąrašo 5 išnaša, išdėstant nuolaidų su virtualia arba fizine plastikine šiauliečio kortele taikymą: 
„5 Nuolaida taikoma Šiaulių miesto savivaldybėje gyvenamąją vietą deklaravusiam asmeniui, kuris pateikia fizinę plastikinę šiauliečio kortelę arba naudodamasis mobiliąja programėle „Šiauliai“ pateikia virtualiąją šiauliečio kortelę. Nuolaida netaikoma 14 punkte nurodytoms kultūros paso ir kultūros krepšelio edukacinėms programoms.“.

Pakeisti Šiaulių turizmo informacijos centro teikiamų atlygintinų paslaugų sąrašą, koreguojant teikiamų atlygintinų paslaugų sąrašo 5 išnašą, išdėstant nuolaidų su fizine plastikine arba virtualia šiauliečio kortele pritaikymą. 

Priėmus sprendimą, pasekmės teigiamos. Pakeitus Šiaulių turizmo informacijos centro teikiamų atlygintinų paslaugų sąrašą, bus patenkinti paslaugų vartotojų poreikiai suteikiant galimybę gauti įstaigos taikomas nuolaidas tiek mobiliosios programėlės „Šiauliai“, tiek ir fizinės plastikinės kortelės naudotojams. 

Priėmus šį sprendimą, bus pakeistas Šiaulių miesto savivaldybės tarybos 2017 m. spalio 5 d. sprendimas Nr. T-343 „Dėl biudžetinės įstaigos Šiaulių turizmo informacijos centro teikiamų atlygintinų paslaugų sąrašo patvirtinimo“.
Sprendimui įgyvendinti reikalingi priimti papildomi teisės aktai. 
Sprendimui įgyvendinti papildomų teisės aktų nereikia.
Sprendimui įgyvendinti reikalingos lėšos. 
Sprendimui įgyvendinti lėšos nereikalingos.

Antikorupciniu požiūriu rizikingos teisės akto nuostatos nėra. Pridedama antikorupcinio vertinimo pažyma.
Sprendimo projektą parengė Šiaulių miesto savivaldybės administracijos Kultūros skyrius. Tiesioginiai rengėjai – Kultūros skyriaus vyriausiasis specialistas Andrius Kvedaras, tel. 
(0 41) 509 575. Projekto iniciatorius – Šiaulių miesto savivaldybės administracija.

